അനാഥാലയങ്ങളും വൃദ്ധസദനങ്ങളും പ്രതിസന്ധിയിലേക്ക്: പെന്ഷനും കിറ്റും അങ്ങോട്ടില്ല കണ്ണൂര്:സാമൂഹിക നീതി വകുപ്പ് മുഖേന അനാഥ,അഗതി മന്ദിരങ്ങളിലെയും വൃദ്ധ സദനങ്ങളിലെയും അന്തേവാസികള്ക്ക് അനുവദിച്ച പെന്ഷന് ഒഴിവാക്കി ധനകാര്യ വകുപ്പ് പുറത്തിറക്കിയ ഉത്തരവില് കടുത്ത പ്രതിഷേധം.ഇത്തരം സ്ഥാപനങ്ങള്ക്ക് സര്ക്കാര് സഹായം നല്കുന്നുണ്ടെന്ന കാരണം പറഞ്ഞാണ് ഇവിടങ്ങളില് കഴിയുന്ന അഗതികള്ക്കുള്ള പെന്ഷന് ധനകാര്യ വകുപ്പ് നിഷേധിച്ചത്. കഴിഞ്ഞ ദിവസമാണ് ഈ അഗതി മന്ദിരങ്ങളിലുള്ളവര്ക്ക് സാമൂഹ്യ പെന്ഷന് നിര്ത്തലാക്കി ഉത്തരവിറങ്ങിയത്. സംസ്ഥാന പഞ്ചായത്ത് ഡയറക്ടറുടെ റിപ്പോര്ട്ടിന്റെ അടിസ്ഥാനത്തിലാണ് നടപടി. ഒരാള്ക്ക് 1100 രൂപ വീതമാണ് സ്ഥാപനങ്ങള്ക്ക് ഗ്രാന്ഡ് അനുവദിക്കുന്നത്. അന്തേവാസികളുടെ വ്യക്തിപരമായ കാര്യങ്ങള്ക്കാണ് ഈ തുക ചെലവഴിച്ചുവരുനന്ത്. ഏഴ് വര്ഷത്തിനിടയില് നൂറ് രൂപ മാത്രമാണ് ഗ്രാന്ഡ് ഇനത്തില് വര്ദ്ധിപ്പിച്ചത്. എന്നാല് ആറ് വര്ഷമായി ഗ്രാന്ഡ് ലഭിക്കുന്നില്ലെന്ന് സ്ഥാപന അധികൃതര് പറയുന്നു. സന്നദ്ധ സംഘടനകളിലൂടെയും വ്യക്തിപരമായും ലഭിക്കുന്ന സംഭാവനകളിലൂടെയാണ് പല സ്ഥാപനങ്ങളും മുന്നോട്ട് പോകുന്നത്. കൊവിഡ് കാലത്തും അര്ഹമായ പരിഗണന സര്ക്കാറില് നിന്ന് ലഭിക്കുന്നില്ലെന്നാണ് സ്ഥാപന നടത്തിപ്പുകാരുടെ പരാതി.കണ്ണൂരില് ആകെ 75 സ്ഥാപനങ്ങളാണുള്ളത് ഇവിയെല്ലാമായി 35,000 ന് മുകളില് ആളുകള് താമസിക്കുന്നുണ്ട്.ഒരു വര്ഷത്തെ എട്ട് ലക്ഷം വരെ ഗ്രാന്ഡ് കുടിശികയുള്ള സ്ഥാപനങ്ങള് വരെ ജില്ലയിലുണ്ട്. ഒാണക്കിറ്റും അഗതികള്ക്കില്ല കഴിഞ്ഞ വര്ഷം ഓണക്കിറ്റ് നല്കുന്നതില് അനാഥഅഗതി മന്ദിരങ്ങളെ ഒഴിവാക്കിയിരുന്നു.ഇത്തവണയും കിറ്റ് ലഭിച്ചിട്ടില്ല.കഴിഞ്ഞ രണ്ടര വര്ഷമായി അഞ്ചില് കൂടുതല് കിറ്റുകള് ഭൂരിഭാഗം പേര്ക്കും ലഭിച്ചിട്ടില്ല.കൊവിഡ് പ്രതിസന്ധിയില് അനാഥഅഗതിവൃദ്ധ മന്ദിരങ്ങളുടെയെല്ലാ പ്രവര്ത്തനം പ്രതിസന്ധിയിലാണ്. സംസ്ഥാനത്ത് 10 മുതല് 1000 വരെ അംഗങ്ങളുള്ള രണ്ടായിരത്തിലധികം അഗതി മന്ദിരങ്ങളുണ്ട്. മത നേതാക്കളും വൈദികരും സന്യാസിമാരും അടങ്ങിയ സന്നദ്ധ സംഘടനകള്ക്ക് കീഴിലാണ് സ്ഥാപനങ്ങള് പ്രവര്ത്തിക്കുന്നത്. കുറവല്ല എണ്ണത്തില് സംസ്ഥാനത്ത് അനാഥമന്ദിരങ്ങള് 921 സര്ക്കാര് ഗ്രാന്ഡ് ലഭിക്കുന്നത് 314 അന്തേവാസികള് 17937 വികലാംഗമന്ദിരങ്ങള് 285 അന്തേവാസികള് 9321 യാചകമന്ദിരങ്ങള് 17 അന്തേവാസികള് 960 അനാഥഅഗതിവൃദ്ധമന്ദിരങ്ങളില അന്തേവാസികള്ക്ക് പെന്ഷന് അനുവദിച്ച് 2016ല് ഇറക്കിയ ഉത്തരവ് ഭേദഗതി ചെയ്ത് ആനുകൂല്യം നിഷേധിക്കുന്ന സര്ക്കാര് നടപടി പ്രതിഷേധാര്ഹമാണ് ഓര്ഫനേജ് അസോസിയേഷന് ജില്ലാ പ്രസിഡന്റ് ബ്രദര് സജി തെരേസ ഭവന് ,ടി.എ.തങ്ങള്,ഫാദര് സണ്ണി പ്രത്യാശഭവന് ,സി.എച്ച്.മൊയ്തുഹാജി,ട്രഷറര് അഡ്വ. പി.വി .സൈനുദ്ദീന് .